Dėl pirkimo nutraukimo
[bookmark: _GoBack]Telšių rajono savivaldybės administracija, atliekanti centrinės perkančiosios organizacijos funkcijas (toliau – Telšių rajono CPO), vykdo supaprastintą atvirą pirkimą „Odontologinė įranga (projektas)“ Nr. 1234699 (toliau – Pirkimas) pavaldžiai perkančiajai organizacijai viešajai įstaigai Telšių rajono pirminės sveikatos priežiūros centras. 
Pakartotinai įvertinus perkančiosios organizacijos parengtą techninę specifikaciją, nustatyta, kad pirkimu įsigyjamos skirtingo pobūdžio prekės, kurias tiekia skirtingi tiekėjai (odontologinės įrangos komplektas, skaitmeninė dantų viziografijos sistema, dantų rentgeno aparatas). Perkančioji organizacija apjungė pirkimo objektą ir neišskaidžiusi jo į atskiras dalis galimai apribojo tiekėjų konkurenciją ir tokiu būdu pažeidė VPĮ 17 str. 1 d. įtvirtintus skaidrumo, lygiateisiškumo, nediskriminavimo, proporcingumo principus, VPĮ 17 str. 3 d. nuostatas ir neužtikrino pirkimų tikslo, nustatyto VPĮ 17 str. 2 d. 1 p., kad „prekėms, paslaugoms ar darbams įsigyti skirtos lėšos būtų naudojamos racionaliai“.
Vadovaujantis Lietuvos Respublikos viešųjų pirkimų įstatymo 29 straipsnio 3 dalimi, supaprastinto atviro konkurso bendrųjų sąlygų 2.8 p., nutraukiamos viešojo pirkimo Nr. 1234699 „Odontologinė įranga (projektas)“ procedūros. 
Atsižvelgiant ir į rinkos specifiką, siekiant pritraukti daugiau tiekėjų dalyvauti pirkime, pirkimo objektą ketinama skaidyti į dalis arba vykdyti atskirus pirkimus. 
